Пратэстанты супраць пагаднення паміж дзяржавай і праваслаўнай царквой\nГлавная страница Новости • Третий сектор • по-белорусски • саюз евангельскіх хрысціян-баптыстаў • камітэт\n29 студзеня лідэры Саюзу евангельскіх хрысціян-баптыстаў, Саюзу хрысціян веры евангельскай, Аб'яднання абшчынаў хрысціян поўнага евангелля выступілі з адкрытай заявай у сувязі з падрыхтоўкай да падпісання пагаднення паміж праваслаўнай царквой і дзяржавай.\nЛідэры трох буйнейшых аб'яднанняў разглядаюць пытанне пра зварот да дзяржаўных органаў з прапановай заключыць аналягічнае пагадненне. Яны мяркуюць, што праца ў межах такого пагаднення паспрыяе захаванню балансу і стабільнасці ў грамадстве.\nУ заяве гаворыцца, што ўжо зараз пратэстанцкім рэлігійным арганізацыям адмаўляюць у наладжванні духоўнай апекі над грамадзянамі, якія знаходзяцца ў выпраўленчых установах, вайсковых частках, дамах састарэлых ды іншых інстытутах. Пасля падпісання пагаднення сітуацыя можа абвастрыцца.\nПаводле Камітэту па справах рэлігій і нацыянальнасцяў, права на складанне пагаднення з дзяржавай мае любая з канфесій, што з'яўляюцца традыцыйнымі для Беларусі. Пратэстантызм дзяржаўныя органы не залічваюць да ліку традыцыйных канфесій.\n«Неруш» навучае экалагічнаму спажыванню\nГлавная страница Новости • Третий сектор • по-белорусски • неруш • экакансумерызм\nЭкалагічна-краязнаўчае грамадскае аб'яднанне “Неруш” (г. Баранавічы) пачало рэалізацыю праекта "Экакансумерызм. Павышэнне граматнасці спажыўцоў па пытаннях экалагічнай бяспекі". Мэта праекту – павысіць свядомасць спажыўцоў у абароне іх экалагічных правоў, што датычыцца выкарыстання тавараў і паслуг. Плануецца правесці аналіз рынку тавараў і паслуг у г. Баранавічы і раёне па праблеме экалагічнай бяспекі. Для інфармавання жыхароў раёну будуць выдадзены інфармацыйныя буклеты "Знакі экабяспекі", "Харчовыя дабаўкі", "Генетычна мадыфікаваныя арганізмы і прадукты з іх", "Прадукты харчавання і алергія", "Электрамагнітнае вылучэнне і яго ўплыў на арганізм", "Прававыя пытанні экаспажывання".\nПрафсаюзы СНД абменьваюцца інфармацыяй\nГлавная страница Новости • Третий сектор • по-белорусски • інфармацыйная сетка • аляксандр ярашук\nАдзіная інфармацыйная сетка прафсаюзаў будзе створана паміж аб'яднаннямі працоўных Беларусі, Расіі, Азербайджана і Грузіі. Мэта стварэння адзінай прафсаюзнай інфармацыйна-кансультацыйнай сеткі – сістэматызацыя абмену інфармацыяй і каардынацыя дзеянняў па абароне незалежнага арганізаванага працоўнага руху ў краінах СНД. Рашэнне аб гэтым было прынята на нарадзе прадстаўнікоў нацыянальных прафсаюзных цэнтраў, якія ўваходзяць Міжнародную канфедэрацыю свабодных прафсаюзаў. Ад Беларусі дамову аб стварэнні сеткі падпісаў прэзідэнт Беларускага кангрэсу дэмакратычных прафсаюзаў Аляксандр Ярашук.\nСтудэнты даведаліся пра свае правы\nГлавная страница Новости • Третий сектор • по-белорусски • вну • студэнты\n8-9 лютагаў ў Віцебску адбыўся першы “Адкрыты Студэнцкі Форум”, прысвечаны абароне правоў студэнтаў і арганізаваны Задзіночаннем беларускіх студэнтаў. Студэнты з розных навучальных установаў Віцебскай вобласці атрымалі інфармацыю аб сваіх правах і аб магчымасцях іх абароны, абмеркавалі магчымасці мірнага вырашэння канфліктаў з кіраўніцтвам ВНУ. На пытанні ўдзельнікаў адказаў дасведчаны ў студэнцкім заканадаўстве юрыст Сяргей Зікрацкі.\nСярод асноўных студэнцкіх праблемаў усе ўдзельнікі называлі адсутнасць студэнцкага самакіравання, прымусовае размеркаванне, старыя падручнікі. Часта студэнты не ведаюць саіх правоў і таму не могуць імі карыстацца.\nЗБС пачаў распрацоўваць “Дэкларацыю правоў студэнта” і заклікае ўсіх студэнтаў далучыцца да працы над дакументам.\nНаступны форум адбудзецца ў Гродне першага сакавіка. Да ўдзелу запрашаюцца студэнты ВНУ Гродзенскай вобласці. Даведкі па тэл.: (017) 232 27 43\nВыйшаў даведнік прэсы НДА\nГлавная страница Новости • Третий сектор • по-белорусски • альянс • архівы\nАльянс Партнёрства Каўнтэрпарт выдаў “Даведнік прэсы грамадскіх аб'яднанняў і ініцыятыў Беларусі”. У даведніку змешчаны звесткі пра 171 перыядычнае выданне, заснавальнікамі і выдаўцамі якіх з'яўляюцца грамадскія арганізацыі і ініцыятывы. Выданні згрупаваныя па тэматыцы, тэрыторыі распаўсюджання і алфавіту. Даведнік бясплатна распаўсюджваецца сярод грамадскіх арганізацый і ініцыятыў на аснове іх замоў. Ён паступіць у інфармацыйныя, рэсурсныя і валанцёрскія цэнтры, рэдакцыі СМІ, на факультэты журналістыкі і ў школы маладога журналіста, у міжнародныя арганізацыі, бібліятэкі і архівы.\nПерыядычныя выданні беларускіх грамадскіх аб'яднанняў і ініцыятыў – гэта не толькі прэса, зарэгістраваная ў Міністэрстве інфармацыі Рэспублікі Беларусь, але і бюлетэні, газеты і часопісы, якія выдаюцца накладам да 300 асобнікаў і з гэтай прычыны не патрабуюць рэгістрацыі. Таму даведнік складаецца з дзвюх частак, першая з якіх утрымлівае звесткі пра зарэгістраваныя, а другая – пра незарэгістраваныя выданні. Унутры кожнай з частак даведніка выданні згрупаваныя па адміністрацыйна-тэрытарыяльнай прыкмеце. Для зручнасці даведнік мае тэматычны і алфавітны індэксы.\nДаведнік утрымлівае звесткі па найноўшай гісторыі “паралельнай” прэсы, практычныя парады пачынаючым выдаўцам. У артыкуле “На шляху да служэння грамадзянскай супольнасці” робіцца спроба прааналізаваць ролю перыёдыкі трэцяга сектара ў фарміраванні грамадзянскай супольнасці.\nУ працэсе падрыхтоўкі даведніка была створаная электронная база перыёдыкі грамадскіх арганізацый і ініцыятыў Беларусі. База даступная для шырокага карыстання ў Альянсе Партнёрства Каунтэрпарт, ў далейшым плануецца яе папаўненне і пашырэнне.\nНовыя школьныя газеты ў Кобрыне\nГлавная страница Новости • Третий сектор • по-белорусски • абракадабра • сш\nАдразу дзве новыя школьныя газэты з'явіліся ў Кобрыне (Брэсцкая вобласць): «Новости СНД (самых находчивых детей)” вучняў СШ№ 2 і “LOGOS” вучняў СШ №3. Гэта стала магчымым дзякуючы далейшаму развіццю праграмы “Школьная прэса” маладзёжнай ініцыятывы “Абракадабра”. Сама праграма ўключае аказанне дапамогі школьным рэдакцыям у макетаванні газет і іх раздрукоўцы, а таксама аказанне тэхнічных і інфармацыйна-адукацыйных кансультацый. На працягу 2002 года для 9 школ горада былі арганізаваны і праведзены семінары па працы школьных прэс-цэнтраў сумесна з творчай лабараторыяй “Рэй” і Кобрынскім РАНА. Пры Кобрынскім раённым доме творчасці юных быў створаны прэс-клуб “Журналістыка”. У далейшым маладзёжная ініцыятыва “Абракадабра” плануе стварыць у горадзе Школу маладых журналістаў.\nГлавная страница Новости • Третий сектор • по-белорусски • нда • новая хваля\n1-2 лютага адбылася першая працоўная сустрэча НДА па стварэнню сеткі сацыяльных маладзёжных аб'яднанняў. Праект рэалізуецца БМГА “Новыя Твары” пры падтрымцы праграмы TACIS. Мэта праекта - павышэнне эфектыўнасці і кансалідацыя намаганняў НДА, якія працуюць з сацыяльна ізаляванымі і слаба абароненымі групамі моладзі. У прыватнасці, плануецца наладзіць абмен інфармацыяй, а таксама правесці сумесныя семінары-трэнінгі для сябраў НДА.\nУ сустрэчы прынялі ўдзел прадстаўнікі 21 грамадскага аб'яднання з пяці абласцей Беларусі, якія працуюць з маладымі інвалідамі, “цяжкімі” падлеткамі, дзецьмі-навучэнцамі спецыяльных інтэрнатаў і іншымі сацыяльна неабароненымі групамі моладзі.\nСваім уласным вопытам працы ў нефармальнай сетцы падзялілася украінскі эксперт Алена Калібаба (сетка дзіцячых і маладзёжных арганізацый Украіны “Новая хваля”).\nГрамадская арганізацыя “Новыя твары”, якая была ініцыятарам стварэння сеткі, ужо мае вопыт у працы з “цяжкімі” групамі моладзі: у 2001 годзе яна правяла праграму дзіцячага цэнтру “Дапаможам ім знайсці сябе”. Сорак дзяцей і падлеткаў, жыхароў Першамайскага раёна Мінска, з “цяжкіх” сем'яў альбо прыёмніка-размеркавальніка змаглі наладзіць кантакт са сваімі равеснікамі, праявіць сябе ў творчасці.\nГлавная страница Новости • Третий сектор • по-белорусски • бнф • кандыдаты\nСяргей Салаш і Зміцер Бабіцкі не былі зарэгістраваныя ў якасці кандыдатаў у дэпутаты Барысаўскага гарадскога Савета дэпутатаў. Абодва падалі скаргу ў Мінскую абласную выбарчую камісію, але тая пацвердзіла рашэнне ніжэйшай інстанцыі. Пасля разгляду ў барысаўскім гарадскім судзе справа Салаша была перададзена ў абласны суд.\nПрычынай адмовы ў рэгістрацыі стала тое, што сябры ініцыятыўных груп быццам бы самі распісваліся за грамадзянаў, аднак, па словах Салаша і Бабіцкага, з усіх грамадзян, што паставілі за іх свой подпіс, была ўзятая распіска, дзе яны падцьвярджалі, што подпісы пастаўлены ўласнаручна.\nГлавная страница Новости • Третий сектор • по-белорусски • нга • гага "ратуша"\n24 няўрадавыя арганізацыі Польшчы падпісалі ліст, у якім выказваецца пратэст супраць ліквідацыі Гарадзенскага абласнога грамадзкага аб'яднаньня "Ратуша". Нагадаем, што "Ратушу" спрабуюць ліквідаваць за парушэньні правілаў выкарыстаньня, улiку й захоўваньня палiграфiчнага абсталяваньня (рызографа Riso GR 3750). Таксама арганізацыю спрабуючь бараніць і беларускія НГА, накіроўваючы ў Гаспадарчы суд лісты. "Мы ведаем прадстаўнікоў ГАГА "Ратуша" як законапаслухмяных грамадзянаў, якія добрасумленна працуюць на карысьць Гарадзеншчыны й Беларусі. Дзейнасьць ГАГА "Ратуша" ніколі не была накіраваная на атрыманьне прыбытку, а само аб'яднаньне ніколі не займалася гаспадарчай дзейнасьцю," – гаворыцца ў адным з іх.\nАлеся Навіцкая, "Кроніка грамадзкага жыцьця Гарадзеншчыны"\nГлавная страница Новости • Третий сектор • по-белорусски • птушкі беларусі • фотавыстава\n14 траўня ў Магілёўскім дзяржаўным універсітэце імя А. Куляшова адбылося адкрыццё фотавыставы "Птушкі Беларусі", прымеркаванай да 90-годдзя навучальнай установы. У падрыхтоўцы выставы прымалі ўдзел магілёўскае гарадское аддзяленне ГА "Ахова птушак Беларусі" і факультэт славянскай філалогіі універсітэта. На выставе прадстаўлены фотаздымкі рэдкіх беларускіх птушак, зробленыя фотаанімалістамі, плакаты на прародаахоўную тэматыку. Наведвальнікі змогуць таксама набыць эксклюзіўныя электронныя энцыклапедыі "Птушкі Еўропы" і "Галасы птушак Беларусі".


Категория: Іван Мележ Автор: Reshebniki Комментариев: 0\nЖаночы вобраз у беларускай літаратуры мае адносна невялікую гісторыю. Стварэнне паўнавартаснага жаночага вобраза звычайна звязваецца з літаратурай навейшага часу і асабліва тым перыядам яе развіцця, які прынята вызначаць як перыяд станаўлення беларускага рамана. Вялікая роля ў гэтым належыць Івану Мележу, які ў сваёй "Палескай хроніцы" стварыў запамінальны вобраз Ганны Чарнушкі. Галоўная заслуга аўтара заключаецца ў тым, што вясковая дзяўчына паўстае перад намі не як нейкі этнаграфічна-лубачны ўзор беларускай сялянкі, а як жывы, рухомы характар. На месца жанчыны-калгасніцы, жанчыны-змагаркі (чым грашыла наша літаратура да I. Мележа) прыходзіць жанчына-маці, якая прагне чалавечага кахання і любові.\nПодробнее Просмотров: 7793\nСацыяльна-псiхалагiчны партрэт Васiля Дзятла у рамане Iвана Мележа "Людзi на балоце".


Кіраўнікі МЗС Беларусі і Турцыі абмеркавалі зніжэнне дысбалансу ў гандлі | БЕЛАРУСКАЕ РАДЫЁ РАЦЫЯ\nКіраўнікі МЗС Беларусі і Турцыі абмеркавалі зніжэнне дысбалансу ў гандлі\nКіраўнікі МЗС Беларусі і Турцыі Уладзімір Макей і Меўлют Чавушаглу абмеркавалі 28 жніўня ў Менску магчымасць зніжэння дысбалансу ў гандлі дзвюх краін.\n„Нашы перамовы сёння былі прысвечаны практычнаму вырашэнню задач, пастаўленых перад намі кіраўнікамі нашых дзяржаў, а менавіта нарошчванню тавараабароту, зніжэнню дысбалансу ў гандлі, павелічэнню інвестыцый, павелічэнню колькасці сумесных эканамічных праектаў. Мы прыйшлі да высновы, што ў нас шмат нявыкарыстаных магчымасцяў па пашырэнні супрацоўніцтва”, — заявіў журналістам Макей па выніках перамоў з турэцкім калегам.\nМіністр адзначыў, што асновай узаемадзеяння дзвюх краін з’яўляецца эканамічнае супрацоўніцтва. Турцыя і Беларусь супрацоўнічаюць у форме прамысловай кааперацыі і цяпер працуюць над пашырэннем дзейнасці турэцкага бізнесу ў Беларусі і прыцягненнем інвестыцый.\n„Аб’ём інвестыцый перавысіў 800 млн долараў, дзейнічае каля 140 прадпрыемстваў з удзелам турэцкага капіталу. У найбліжэйшы час у МЗС адбудзецца шэраг сустрэч з прадстаўнікамі турэцкіх кампаній, каб ацаніць стан спраў”, — дадаў ён.\nПаводле слоў Макея, Беларусь зацікаўлена ў пашырэнні кантактаў у сферах тэхналогій, інавацый, вышэйшай адукацыі. Бакі маюць намер нарошчваць узаемадзеянне ў галіне сумесных навуковых распрацовак, навучальных праграм, абмену студэнтамі і выкладчыкамі вышэйшых навучальных устаноў.\nТаксама чакаецца візіт старшыні камісіі па замежных справах Вялікага нацыянальнага сходу парламента Турэцкай Рэспублікі ў пачатку верасня.\nМеўлют Чавушаглу дадаў, што на гэты момант гандлёвае сальда паміж дзвюма краінамі пакуль што складваецца на карысць Турцыі, але бакі працуюць над тым, каб гандаль быў збалансаваным. Ён адзначыў, што на сустрэчы быў абмеркаваны спіс тэм, якія могуць уяўляць цікавасць па лініі ваенна-тэхнічнага супрацоўніцтва. Таксама кіраўнікі МЗС абмяркоўвалі ўзаемадзеянне ў міжнародных арганізацыях.\n„Турцыя вельмі падтрымлівае ўступленне Беларусі ў СГА і працягне праводзіць гэтую падтрымку”, — заявіў Чавушаглу.\nЁн згадаў і аб развіцці ўзаемаадносін у сферы турызму. „Таксама нам прыемна адзначыць рост патоку турыстаў, але гэтыя лічбы не адлюстроўваюць існуючага патэнцыялу. Мы бачым вялікую карысць, каб турэцкія авіялініі развівалі супрацоўніцтва з авіякампаніяй „Белавія” па частцы павелічэння рэйсаў і дыверсіфікацыі напрамкаў”, — паведаміў кіраўнік турэцкага МЗС.\nУ 2018 годзе тавараабарот паміж Беларуссю і Турцыяй склаў 983,7 млн долараў (104,4% да аналагічнага перыяду 2017 года). Пры гэтым беларускі экспарт — 182,9 млн долараў (136,2%), імпарт — 800,8 млн долараў (99,2%), сальда адмоўнае ў памеры 617,9 млн долараў.\nБеларусь заваліла Расею турэцкім вінаградам\nНайбольшае адмоўнае знешнегандлёвае сальда – з Расеяй, Кітаем і Турцыяй\nЧаму за турэцкімі выбарамі варта сачыць жыхарам нашага рэгіёна?\nРассельгаснагляд забараніў увоз турэцкіх яблыкаў у Расею праз Беларусь\nБеларусь і Турцыя падпісалі пагадненне ў сферы адукацыі


Пачатак суда па справе загінулага ў СІЗА Ігара Пцічкіна | БЕЛАРУСКАЕ РАДЫЁ РАЦЫЯ\nПачатак суда па справе загінулага ў СІЗА Ігара Пцічкіна (абноўлена)\nКалі б не праваабаронца Андрэй Бандарэнка, то грамадства, магчыма, і не даведалася б пра акалічнасці смерці Ігара Пцічкіна ў Менскім следчым ізалятары, – лічыць ягоная маці Жана Пцічкіна. Жыццё 22-гадовага Ігара Пцічкіна абарвалася ў СІЗА ў жніўні 2013 года. На яго целе былі знойдзены шматлікія сінякі і гематомы. І менавіта Андрэй Бандарэка пачаў збіраць матэрыялы і дабівацца расследавання гэтай смерці. Аднак сам хутка быў асуджаны па артыкуле аб хуліганстве.\nЖана Пцічкіна не выключае, што арышт Бандарэнкі можа быць звязаны са справай яе сына:\n– Мне праз дзясятых асоб сказалі, што з-за маёй спраўкі яго і пасадзілі ў турму. Дзякуючы Бандарэнку я гэта пачала. Ён мне дапамагаў ва ўсім. Ён быў са мной у той дзень, калі прывезлі труну. Ён прыйшоў у гэтую першую ноч, бачыў сінякі, здымаў іх. Гэта выдатны чалавек, не ведаю, як яго дзякаваць.\nКалі б ён не апынуўся ў турме, то справа не расследавалася б так доўга – 3 гады, і вынікі следства былі б, магчыма, іншымі, – не выключае Жана Пцічкіна.\nУ судзе Маскоўскага раёна Менска пачаўся разгляд справы аб смерці ў следчым ізалятары 22 -гадовага Ігара Пцічкіна. У смерці маладога чалавека абвінавачваецца фельдшар Аляксандр Крылоў. Ён не аказаў неабходнай медыцынскай дапамогі Пцічкіну, які быццам быў наркаманам і пакутаваў ад „сіндрома адмены”. Аднак родныя памерлага абвяргаюць наркатычную залежнасць Пцічкіна і кажуць, што яго моцна збілі ў СІЗА. На яго целе мелася мноства сінякоў, а вопратка была ў крыві.\nЖана Пцічкіна, маці памерлага, спадзяецца, што суд дойдзе да праўды:\n– Я асабіста не лічу лекара вінаватым. Я лічу, што вінаватыя тыя, хто яго збіў. Тут мы высветлім, хто вінаваты. Я не згодная з іхнымі сведчаннямі, бо яны кажуць, што ніякіх сінякоў не было. Але ж яны былі. І ў канцы канцоў яны пракалоліся і пацвердзілі, што былі „лёгкія цялесныя пашкоджанні”, калі я спытала ў іх, адкуль жа тады кроў на ягоным адзенні?!\nЖана Пцічкіна нагадала, што следства працягвалася амаль 3 гады з моманту смерці яе сына і двойчы спынялася. І зараз яна вельмі рада, што справа дайшла да суда і вельмі спадзяецца, што на ім будзе высветлена, што адбылося і хто вінаваты ў смерці яе сына.


(Перанакіравана з «Беларуская бібліятэка і музэй імя Францыска Скарыны»)\n15 траўня 1971 (49 гадоў таму)\nБібліятэ́ка й музэ́й Франці́шка Скары́ны ў Лёндане (Скарынаўка) — адзіная па-за межамі Беларусі бібліятэка, што спэцыялізуецца выключна на Беларусі й беларускай тэматыцы. Калекцыя бібліятэкі ёсьць самай вялікай у сваёй катэгорыі ў Заходняй Эўропе. Бібліятэкай апякуецца дабрачынны траст.\nВелічыня калекцыі перавышае 40 тыс. выданьняў, сярод якіх болей за 20 былі надрукаваныя перад 1800-ым годам. Найболей грунтоўна прадстаўленыя гісторыя, літаратура, мова, рэлігія, нацыянальны й рэгіянальны фальклёр, бібліяграфія, музыка й мастацтва. Да дыспазыцыі чытачоў ёсьць таксама ўсе эталёнавыя выданьні з розных дзядзінаў ведаў. Дастаткова добра прэзэнтаваная эмігранцкая проза й паэзія ў асобных выданьнях ды ў пэрыёдыцы. Бібліятэка рэгулярна купляе як новыя публікацыі й творы, што выдаюцца ў Беларусі, так і іншамоўныя працы, што датычаць беларускай тэматыкі. Пераважную бальшыню калекцыі складаюць творы на беларускай мове; досыць вялікая частка надрукаваныя па-расейску й па-польску, меней — па-нямецку, па-француску й іншымі мовамі.\nБібліятэка падпісаная й рэгулярна атрымоўвае болей за 40 пэрыядычных выданьняў зь Беларусі й замежжа. Калекцыя пэрыёдыкі налічвае болей за 200 назоваў, сярод іх ёсьць выдадзеныя да 1939 году. Картаграфічная калекцыя зьмяшчае болей за 100 мапаў з датамі выданьня ад шаснаццатага стагодзьдзя. Беларуская музыка грунтоўна прадстаўленая калекцыяй кружэлак; запісы на касэтах або CD сустракаюцца радзей й зьмяшчаюць збольшага фольк, рок ды клясычную музыку.\nВялізарны архіў бібліятэкі зьяўляецца пакуль найменей вывучанай часткай калекцыі. Ён зьмяшчае царкоўныя дакумэнты, датаваныя васямнаццатым ды дзевятнаццатым стагодзьдзямі, матэрыялы пэрыяду Беларускай Народнай Рэспублікі (1918), архівы беларускіх арганізацыяў на выгнаньні й дзеячаў эміграцыі.\nАфіцыйнае адкрыцьцё бібліятэкі адбылося ў 1971-ым годзе. На той момант яна зьмяшчала 6,500 тамоў бібліятэкі Беларускай каталіцкай місіі на Ангельшчыне (заснаваная ў 1948-ым годзе, у 1958-ым пераназваная ў Bibliotheca Alboruthena). Першапачатковую калекцыю складалі тамы Беларускай каталіцкай місіі й кнігі, перададзеныя бібліятэцы трыма грэка-каталіцкімі сьвятарамі — Чэславам Сіповічам, Лявом Гарошкам ды Аляксандрам Надсанам.\n^ Віктар Шукеловіч. У Лондане з найвышэйшых паліцаў здымаюць падручнікі беларускай мовы // Белсат, 11 жніўня 2015 г. Праверана 11 жніўня 2015 г.\n^ Беларуская бібліятэка, музэй імя Францішка Скарыны. Ганцавіцкі краязнаўча-інфармацыйны партал. Праверана 29 траўня 2012 г.\nАтрымана з «https://be-tarask.wikipedia.org/w/index.php?title=Беларуская_бібліятэка_і_музэй_імя_Францішка_Скарыны&oldid=2009797»\nГэтая старонка апошні раз рэдагавалася 2 кастрычніка 2018 году ў 13:57.


У хлеборобов ОАО «Камайский-агро» — лучшие показатели на подготовке почвы и севе яровых зерновых — Новости в Поставах\n24.04.2020 postawy308Комментариев нет\nНайлепшыя – у «Камайскім-агра»\nЗ нумара ў нумар у «Пастаўскім краі» друкуюцца прозвішчы механізатараў, якія дасягаюць найвышэйшых паказчыкаў на падрыхтоўцы глебы і сяўбе яравых зерневых. І кожны раз гэты спіс адкрываюць камайцы і дамінуюць у ім. Вось і ў папярэднім нумары ў верхніх яго радках значыліся прозвішчы Івана Яркоўскага, Вадзіма Дуброўскага, Іосіфа Гайлюна, Валерыя Руткоўскага, якія працуюць на трактарах з сеяльнымі агрэгатамі. На ўчарашні дзень кожны з іх засеяў адпаведна 642, 631, 593, 599 гектараў, і яны па ранейшаму лідзіруюць у раёне. А на падрыхтоўцы глебы асабліва вызначыўся Сяргей Бразоўскі, на рахунку якога амаль тысяча гектараў. У ліку пераможцаў раённага спаборніцтва на падрыхтоўцы глебы і Мікалай Вісоцкас.\n— Сёння сеем далёка — ля самай граніцы з Літвой, — патлумачыў дырэктар сельгаспрадпрыемства Уладзіслаў Шарснёў, які назначаны на гэту пасаду зусім нядаўна — з 16 сакавіка. — Але паедзем!\nІван Яркоўскі і Валерый Руткоўскі (крайнія злева і справа) працуюць на трактарах з сеяльнымі агрэгатамі, Віктар Сінкевіч — на каменепадборшчыку, Павел Кеўліч падвозіць у поле зерне\nПа дарозе грунтоўна пагутарыць з кіраўніком калектыву не ўдалося: ён толькі паспяваў адказваць на тэлефонныя званкі — так шмат пытанняў даводзілася тэрмінова вырашаць. Яно і зразумела: пара вельмі напружаная. У гэтыя дні на палетках працуюць 4 пасяўныя агрэгаты і 2 сеялкі. А колькі тэхнікі занята на падрыхтоўцы глебы, унясенні ўдабрэнняў, іншых работах!\nААТ «Камайскі-агра» — найбуйнейшая ў раёне гаспадарка. Таму і аб’ём работ у веснавым полі асабліва вялікі. На ўчарашні дзень тут засеялі 2 180 гектараў зерневымі і зернебабовымі і 650 — рапсам. Штодня на палетках, у майстэрнях, на зернескладах занята да 60 чалавек. Усе яны атрымліваюць гарачыя абеды і падвячоркі, якія гатуюцца ў сталовай сельгаспрадпрыемства.\nЗбіраючыся ў Камаі, узяла з сабой свежы нумар раёнкі. Як жа зацікавіліся механізатары, з якімі сустрэлася ў полі, зводкай аб ходзе сельгасработ і перадавікамі! «Іван, дык ты першы ў раёне! — шчыра віншавалі Яркоўскага. — І многія нашы — малайцы!»\nІ сапраўды малайцы!


26 жнівень 2008, 16:43\nНамесьніца начальніка ўпраўленьня сярэдняй адукацыі міністэрства адукацыі Беларусі Валянціна Маеўская цьвердзіць, што школа мае ўсе падручнікі.\n“Усе неабходныя для выкарыстаньня падручнікі вызначаныя ў пераліку, даведзены да кожнай агульнаадукацыйнай установы. Агульнаадукацыйныя ўстановы гатовыя да пачатку навучальнага году, у тым ліку і па падручніках.\nІмгненнага перавыданьня падручнікаў ня будзе, але мы прапануем пералік тых падручнікаў, якія можна выкарыстоўваць. Адукацыйны працэс будзе арганізаваны ў поўным аб'ёме і ўсімі падручнікамі, якія ёсьць”.\nСпадарыня Маеўская патлумачыла, што факультатывы ня будуць абавязковымі для школьнікаў.\n“У нас пяцідзённы навучальны тыдзень, ня больш за 5-6 урокаў, і ўрокі будуць заканчвацца каля гадзіны дня. Потым 30 хвілінаў будзе перапынак, і на гадзіну - на факультатыўныя заняткі. Таму я думаю, што а другой ці а палове на трэцюю - гэта будзе самы позьні выхад са школы. Наадварот, у вучняў будзе больш вольнага часу для шпацыраў на паветры, для задавальненьня сваіх нейкіх інтарэсаў”, - сказала спадарыня Маеўская.


Галоўная ➠ Ванны пакой ➠ Графічная ванная пакой\nРэалізацыя падобнага праекта падыходзіць для людзей мужных, якія гатовыя да таго, што ў ваннай пакоі будзе размяшчацца велізарнае акно. Дзякуючы вялікай дозе сонечнага святла, узнікае магчымасць дызайну ваннай у самых яскравых колерах і чорных танах. Цеплыню ваннай дадасць сучасная мэбля, зробленая з дрэва.\nУ ваннай пакоі памерам у 6 квадратных метраў можна проста размясціць душавую кабіну, ракавіну, унітаз і велізарная колькасць шаф, у якіх можна будзе захоўваць карысныя дробязі для ваннай.\nУ выніку незвычайнага размяшчэння кабіны, звычайнае зліўную адтуліну ў падлозе робіцца спецыяльна прафіляваным. Займальным стылістычным рашэннем з'яўляюцца крывавыя палосы пліткі чырвонага колеру, якія праходзяць праз прафіляваныя дэкламацыі і дамагаюцца зваротнага боку.